text: 118 persones ateses a Terrassa el 2017 - Diari de Terrassa
  El Servei d'Integració Laboral (SIL) que ECOM té a Terrassa va atendre un total de 118 persones l'any 2017, de les quals 77 eren homes i 41, dones. La gran majoria tenien entre 46 i 65 anys (72 persones). El segon grup d'edat més majoritari va ser el de 31 a 45 anys, amb 36 persones.També hi va haver deu usuaris de 16 a 30 anys.
  Quant al nivell d'estudis, 40 tenien l'ESO o l'EGB; 25, estudis primaris; 23 havien cursat Cicles Formatius de Grau Mitjà (CFGM); i 13, Cicles Formatius de Grau SUperior (CFGS). Nou usuaris tenien el títol de Batxillerat, BUP o COU; sis tenien estudis universitaris i dos no tenien cap mena de formació.
  La gran majoria (61 persones) tenien una discapacitat física. 41 tenien una pluridiscapacitat. També es va atendre a persones amb discapacitats auditives, de salut mental, psíquica, o visual.
  Pel que fa a la prospecció d'empreses, el SIL de Terrassa va gestionar 150 oferetes d'arreu del Vallès Occidental i va prospectar 55 empreses de Terrassa.
  38 persones (23 homes i 15 dones) es van inserir al mercat laboral al llarg de l'any, produint-se un total de 60 contractacions. I és que algunes persones van tenir més d'un contracte durant el 2017. De fet, 17 contractes van ser per obra i servei, 13 van ser inferiors a 3 mesos i vuit van ser de dotze mesos. N'hi va haver cinc d'indefinits, altres cinc d'entre 3 i 6 mesos, dos de fix dicontinu, un entre 6 i 12 mesos i un altre d'autònom.
  Un toal de 32 contractacions van ser en Centres Especials de Treball (CET) i 28 en empreses ordinàries.